87/230/ETY: Neuvoston päätös, tehty 7 päivänä huhtikuuta 1987, direktiivin 80/1095/ETY sekä päätösten 80/1096/ETY ja 82/18/ETY muuttamisesta sikaruton hävittämiseksi tarkoitettujen toimenpiteiden kestoajan ja rahoituksen osalta



Virallinen lehti nro L 099 , 11/04/1987 s. 0016 - 0017

Suomenk. erityispainos Alue 3 Nide 23 s. 0104

Ruotsink. erityispainos Alue 3 Nide 23 s. 0104



NEUVOSTON PÄÄTÖS, tehty 7 päivänä huhtikuuta 1987, direktiivin 80/1095/ETY sekä päätösten 80/1096/ETY ja 82/18/ETY muuttamisesta sikaruton hävittämiseksi tarkoitettujen toimenpiteiden kestoajan ja rahoituksen osalta (87/230/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että yhteisön rahoitustoimista klassisen sikaruton hävittämiseksi 11 päivänä marraskuuta 1980 tehdyssä neuvoston päätöksessä 80/1096/ETY(), sellaisena kuin se on viimeksi muutettuna asetuksella (ETY) N:o 3768/85(), rajoitetaan toimien kesto viiteen vuoteen, tänä aikana tiettyjen jäsenvaltioiden alueilla on esiintynyt vakava klassisen sikaruton epitsotia ja jäsenvaltioiden on ollut vaikea toteuttaa täysin yhteisön alueen klassisesta sikarutosta vapaaksi tekemistä ja vapaana säilyttämistä koskevista edellytyksistä 11 päivänä marraskuuta 1980 annetussa neuvoston direktiivissä 80/1095/ETY() säädettyä hävittämissuunnitelmaa, tällä hetkellä neuvoston tutkittavana olevan komission ehdotuksen tarkoituksena on klassisen sikaruton hävittämistoimien jatkaminen torjuntatoimenpiteitä vahvistamalla, ja ennen neuvoston päätöstä mainitusta ehdotuksesta ja rajoittamatta meneillään olevia asiaan liittyviä toimia on syytä jatkaa vuodella päätöksessä 80/1096/ETY määrättyä rahoitustoimien soveltamisaikaa, jotta kyseiset toimet eivät keskeytyisi; tämän vuoksi direktiivi 80/1095/ETY ja päätös 82/18/ETY() olisi muutettava, ON TEHNYT TÄMÄN PÄÄTÖKSEN: 1 artikla 1. Muutetaan direktiivi 80/1095/ETY seuraavasti: a) korvataan 3 artiklan 3 kohdan ilmaisu "viiden vuoden" ilmaisulla "kuuden vuoden", b) korvataan 4 artiklan 1 kohdan ja 4 kohdan b alakohdan ilmaisu "viiden vuoden" ilmaisulla "kuuden vuoden", c) 12 artiklan 2 kohdassa: - korvataan ilmaisu "viiden vuoden" ilmaisulla "kuuden vuoden", - korvataan ilmaisu "ennen 1 päivää tammikuuta 1987" ilmaisulla "ennen 1 päivää tammikuuta 1988", ja - korvataan ilmaisu "ennen 1 päivää heinäkuuta 1992" ilmaisulla "ennen 1 päivää heinäkuuta 1993". 2. Muutetaan päätös 80/1096/ETY seuraavasti: a) korvataan 2 artiklan 1 kohdan ilmaisu "viiden vuoden" ilmaisulla "kuuden vuoden", b) 2 artiklan 2 kohdassa: - korvataan ilmaisu "35 miljoonaa ECUa" ilmaisulla "38 miljoonaa ECUa" ja - korvataan ilmaisu "10 miljoonaa ECUa" ilmaisulla "12 miljoonaa ECUa", c) lisätään 3 artiklan 5 kohtaan alakohta seuraavasti: "Oikeus yhteisön rahoitukseen säilyy niiden jäsenvaltion soveltamien toimenpiteiden osalta, joiden tarkoituksena on jatkaa yhdellä vuodella 5 artiklan 3 kohdan mukaisesti hyväksyttyjä suunnitelmia, sanotun kuitenkaan rajoittamatta direktiivin 80/1095/ETY 12 artiklan 2 kohdan soveltamista." 3. Korvataan päätöksen 82/18/ETY 1 artiklan 2 kohdan ilmaisu "viiden vuoden" ilmaisulla "kuuden vuoden". 2 artikla Neuvosto päättää määräenemmistöllä komission ehdotuksesta ennen 1 päivää marraskuuta 1987 yhteisön täydentävien rahoitustoimien käyttöönottamisesta sekä toimenpiteistä, joihin jäsenvaltioiden on tarpeen ryhtyä sikaruton hävittämiseksi yhteisöstä. 3 artikla Tätä päätöstä sovelletaan 1 päivästä tammikuuta 1987. 4 artikla Tämä päätös on osoitettu kaikille jäsenvaltioille. Tehty Luxemburgissa 7 päivänä huhtikuuta 1987. Neuvoston puolesta Puheenjohtaja Ph. MAYSTADT () EYVL N:o C 295, 21.11.1986, s. 5 () EYVL N:o C 76, 23.3.1987 () EYVL N:o C 83, 30.3.1987, s. 3 () EYVL N:o L 325, 1.12.1980, s. 5 () EYVL N:o L 362, 31.12.1985, s. 8 () EYVL N:o L 325, 1.12.1980, s. 1 () EYVL N:o L 9, 14.1.1982, s. 29